|  |
| --- |
|  cid:000301d8f4c7$02b09a65$_CDOSYS2.0**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԿՈՏԱՅՔԻ ՄԱՐԶԻԱԲՈՎՅԱՆ ՀԱՄԱՅՆՔԻ ՂԵԿԱՎԱՐգիծՀՀ Կոտայքի մարզ, ք. Աբովյան, Բարեկամության հր.-1, 2201, հեռ. (0222) 2-03-65, (060) 447-000, էլ. հասցե abovyan.kotayq@mta.gov.am** |

05-ը հոկտեմբերի 2025թ.

ՇՆՈՐՀԱՎՈՐԱԿԱՆ ՈՒՂԵՐՁ ԱՊՐԻԼԻ 7-Ի՝ՄԱՅՐՈՒԹՅԱՆ ԵՎ ԳԵՂԵՑԿՈՒԹՅԱՆ ՕՐՎԱ ԱՌԻԹՈՎ

 Սիրելի՛ մանկավարժներ.
Հոկտեմբերի 5-ի՝ Ուսուցչի օրվա կապակցությամբ ջերմորեն շնորհավորում եմ բոլորիդ: Դուք ստանձնել եք պատասխանատու և նվիրյալ աշխատանք, որն արժանի է հանրության ուշադրությանն ու գնահատությանը յուրաքանչյուր օր. իսկ այսօրվա գեղեցիկ տոնը լավագույն առիթն է փոխանցելու բոլորիս շնորհակալությունն ու երախտագիտությունը սերունդների կրթադաստիարակչական գործում ձեր անգնահատելի դերի ու վաստակի համար:
Մասնագիտական օրվա կապակցությամբ սրտանց շնորհավորում եմ Աբովյան համայնքի ուսուցիչներին, որոնք մեծ ներդրում ունեն մեր համայնքի շնորհալի երիտասարդների կրթության, հաջողությունների ու ձեռքբերումների հարցում: Բարեխիղճ աշխատանքով, գիտելիքներ ու արժեհամակարգ փոխանցելով՝ մեր ուսուցիչները մեծապես նպաստում են համայնքում սրտացավ բնակչության ու արարող հասարակության ձևավորմանը:
Առանձնահատուկ ուզում եմ անդրադառնալ Աբովյանի համայնքապետարանի ենթակայությամբ գործող արտադպրոցական ուսումնական հաստատությունների մանկավարժներին և մանկապարտեզների դաստիարակներին, որոնց համար աշխատանքային լավագույն պայմանների ապահովումը իմ անմիջական ուշադրության կենտրոնում է: Կրթական արդյունավետ գործընթաց կազմակերպելու նպատակով ՀՈԱԿ-ներում բարեփոխումները, շենքային և գույքային պայմանների բարելավումը շարունակական են լինելու:
Սիրելի՛ ուսուցիչներ.
Կրկին շնորհավորում եմ մասնագիտական տոնի կապակցությամբ, մաղթում եմ ձեզ առողջություն, անսպառ էներգիա, ստեղծագործական հաջողություններ և վերելքներ մանկավարժական շնորհակալ աշխատանքում:

 **ՀԱՄԱՅՆՔԻ ՂԵԿԱՎԱՐ**                                     **Է. ԲԱԲԱՅԱՆ**